Σκορδαλιά με πατάτα
Οι Κεφαλονίτες κάνουν τσουχτερή σκορδαλιά, αλλά εσείς το σκόρδο ρυθμίστε το σύμφωνα με το γούστο σας.
1 μεγάλο φύλλο μπακαλιάρου, πλυμένο πολύ καλά, κομμένο σε μέτρια κομμάτια και ξαλμυρισμένο (αλλάζουμε 4 - 5 φορές το νερό), αλεύρι για το πανάρισμα, λάδι για το τηγάνισμα, 1 κιλό πατάτες, 3 - 4 σκελίδες σκόρδο, καθαρισμένες, 1/2 φλιτζ. τσαγιού ελαιόλαδο, χυμός 1 λεμονιού, αλάτι
Για τη σκορδαλιά με πατάτα, κανονίζουμε το χρόνο για να σερβίρουμε τον μπακαλιάρο και την αλιάδα ζεστά.Κρατάμε στην άκρη δύο μικρά κομμάτια μπακαλιάρου και τα βράζουμε σε κατσαρολάκι με 1 - 1½ ποτήρι νερό μέχρι να μαλακώσει το ψάρι.Σε μια άλλη κατσαρόλα βράζουμε σε άφθονο νερό τις πατάτες με το φλούδι τους, μέχρι να γίνουν (τις τρυπάμε με ένα ξύλο για σουβλάκι ή ένα λεπτό μαχαίρι - πρέπει να τις διαπερνά με ευκολία).Τα βάζουμε σε μια λεκάνη και τα δουλεύουμε εντατικά με μια ξύλινη κουτάλα.Προσθέτουμε το χυμό λεμονιού και το λάδι.Το μείγμα είναι πηχτό, οπότε ρίχνουμε σιγά-σιγά το ζουμί από το βράσιμο του μπακαλιάρου, που πρέπει να είναι χλιαρό, και το δουλεύουμε μέχρι να γίνει κάπως μελάτο. Προσέχουμε να μη γίνει πολύ νερουλή η αλιάδα ούτε πολύ σφιχτή.Ελέγχουμε το αλάτι, μπορεί να χρειάζεται λίγο.Αλευρώνουμε τα κομμάτια του μπακαλιάρου και τα τηγανίζουμε σε μπόλικο καυτό λάδι, σε δόσεις, μέχρι να ροδίσουν όμορφα και από τις δύο πλευρές.Σερβίρουμε την αλιάδα με τον μπακαλιάρο και βραστά λαχανικά.
Μπακαλιάρος,Πατάτες